забавни вицове за Москва
В Москва се отворил "Център за Продажба на Мъже", който давал възможност на жените да си избират мъж по свой вкус. Центърът заемал пет етажа и качеството на предлаганата стока, т.е. на мъжете, се повишавала в зависимост от етажа - колкото по-високо, толкова по-луксозно. До тук добре, обаче, имало едно задължително условие - ако жената се качвала на някой етаж, тя трябвало или да си купи мъж от този етаж или да си тръгне. И така, две приятелки влизат в този Център. На първия етаж те виждат табелка с надпис 
 "Продават се мъже, които имат работа и обичат децата". 
 Приятелките четат този надпис и го обсъждат: 
 "Ами, да... да има работа и да обича деца е по-добре, отколкото нищо... Но какво има по-нагоре?" 
 И те се качват на втория етаж, където виждат тази обява: 
 "Продават се мъже -красавци, имащи високоплатена работа и обожаващи децата". 
 "О-о-о!", - решават приятелките, - "Какво ще има тогава по-нагоре?!" 
 И се качват на третия етаж: 
 "Продават се мъже - красавци, имащи високоплатена работа, обожаващи децата и помагащи в домакинската работа (миене на чинии, почистване на санитарните помещения, работа с прахосмукачка)". 
 "Стига, бе-е-е!!!", - приятелките са в екстаз, - "Какво може да бъде по-хубаво от това? Я да видим!!!" 
 На четвъртия етаж ги посреща реклама: 
 "Продават се много романтични и чувствени, много верни мъже - красавци, имащи високоплатена работа, обожаващи децата, помогащи в домакинството". 
 "Боже, дръжте ме! А на петия етаж тогава какво има??!!" 
 А на петия етаж ги посреща кратка обява "Този етаж е празен и се използва само като доказателство за това, че на жените не може да се угоди. Благодарим ви за посещението и ви желаем приятен ден!"